**САОПШТЕЊЕ ЗА МЕДИЈЕ ПОВОДОМ ОТПОЧИЊАЊА ПРОЦЕСА ИЗРАДЕ ПРОГРАМА ЕНЕРГЕТСКЕ ЕФИКАСНОСТИ ОПШТИНЕ БЕЛА ПАЛАНКА ЗА ПЕРИОД 2025. - 2027.ГОДИНЕ**

Обавештавамо грађане Белe Паланкe, да је Општина уз експертску подршку програма „ПРО – Локално управљање за људе и природу“[[1]](#footnote-2)приступила изради Програма енергетске ефикасности.

Енергетска ефикасност веома је важна како у контексту уштеде енергије, тако и очувања животне средине. Како би се предузеле одговарајуће мере за унапређење енергетске ефикасности у Белој Паланци, пре свега је неопходно израдити Програм енергетске ефикасности. Овим документом створиће се акционо-стратешки оквир за праћење енергетске ефикасности у јавном сектору општине Бела Паланка,смањиће се потрошња енергије и извршити рационализација оперативних трошкова за управљање јавних служби и јавних објеката,као и повећање коришћења расположивих обновљивих извора енергије, односно смањење емисије CО2.  На основу добијених података биће израђен акциони план у циљу унапређења квалитета живота грађана кроз уштеду и ефикасно коришћење енергије.

**Планиране су активности на изради документа у следећем временском оквиру:**

|  |  |
| --- | --- |
| Спровођење анкете за грађане на тему енергетске ефикасности у Белој Паланци | децембар 2024. године |
| Израда нацрта Програма енергетске ефикасности на територији општине Бела Паланка за период од 2025.-2027.године | децембар 2024. - јануар 2025.године |
| Јавна расправа и презентација | јануар 2025. године |
| Усвајање Програма енергетске ефикасности на територији општине Бела Паланка за период од 2025. -2027.године | фебруар 2025. године |

Учешће јавности у процесу доношења јавних политика на локалном нивоу представља један од кључних демократских принципа, као и принципа доброг управљања. Грађанке и грађани имају право да заједно са представницима локалне самоуправе и другим заинтересованим странама учествују у доношењу одлука и креирању јавних политика које утичу на квалитет живота становника локалне самоуправе и од значаја су за њен даљи развој.

Поштујући принципе демократског и доброг управљања, Општина Бела Паланка позива све заинтересоване стране (представници јавних институција, јавних предузећа, младих, цивилног друштва, привреде, академске заједнице, медија, заинтересовани грађани), да се укључе у процес израде Програма енергетске ефикасности на територији општине Бела Паланка за период од 2025.-2027. године попуњавањем анкете која ће бити доступна на сајту општине <https://belapalanka.org.rs/energetska-efikasnost-2025-2027> и на Огласној табли Општинске управе. Попуњене анкете можете послати у електронском облику на e-mail [projektni.tim@belapalanka.org.rs](mailto:projektni.tim@belapalanka.org.rs) или у штампаном облику на адресу Општина Бела Паланка, Карађорђева 28, најкасније до 10.01.2025.

Све неопходне информације о току израде документа објављиваће се на сајту општине <https://belapalanka.org.rs/news>, а контакт телефон у Општинској управи Бела Паланка је 018 855 023, 069 4088500.

**ОПШТИНСКА УПРАВА БЕЛА ПАЛАНКА**

1. Програм „ПРО–Локално управљање за људе и природу” заједнички спроводе агенције Уједињених нација у Србији - УНОПС, УНИЦЕФ, УНФПА и УНЕП, у сарадњи са Владом Републике Србије и уз финансијску подршку Владе Швајцарске [↑](#footnote-ref-2)